MUNKASZERZŐDÉS

Amely létrejött egyrészről,

**Cégnév**:

**Székhely**:

**Adószám**:

**Nyilvántartási szám**:

mint munkáltató - továbbiakban Munkáltató -,

másrészről:

Név:

Lakcím:

Születési hely, idő:

Anyja neve:

TAJ szám:

Adóazonosítójel:

mint munkavállaló, továbbiakban Munkavállaló között, az alulírott helyen és napon az alábbi feltételekkel:

1. **Munkaviszony létrejötte és annak időtartama**

Jelen Szerződés határozatlan időre jött létre, a Munkavállaló munkaviszonya **………………..** napján kezdődik.

Munkáltató a Munkavállalóval 90 nap próbaidőt köt ki.

1. **Munkavállaló kötelezettségei**
	1. Munkavállaló **……………………………** munkakörben kerül alkalmazásra.

Munkáltató és a Munkavállaló egybehangzóan kijelentik, hogy Munkáltató a munkaszerződés megkötését megelőzően ismertette Munkavállalóval a munkakörébe tartozó feladatokat.

* 1. Munkavállaló jelen szerződés aláírásával kijelenti, hogy a foglalkoztatásához szükséges egészségügyi állapotban van. A Munkavállaló tudomásul veszi, hogy a munkaviszony létesítésének lényeges feltétele az egészségügyi alkalmasság. Amennyiben egészségügyi alkalmatlanságát megtévesztő magatartással eltitkolja, úgy viseli a megtévesztés jogkövetkezményeit. Munkavállaló haladéktalanul köteles a Munkáltatót tájékoztatni, ha egészségi állapotában bekövetkezett változás miatt, az egészséges és biztonságos munkavégzési kötelezettségének ellátására – még ha időszakosan is - nem képes. A Munkavállaló a munkavégzés teljes időszakában köteles a munkára képes állapotát megőrizni, ennek érdekében a Munkáltató által elrendelt szakmai továbbképzéseken, valamint az időszakos orvosi vizsgálatokon részt venni.
	2. Munkavállaló köteles ellátni minden olyan feladatot, amellyel Munkáltató külön megbízza, és amely közvetlenül vagy közvetve kapcsolódik a 2.1. pontban meghatározott munkakörhöz, illetve kiegészíti azt.
	3. Munkavállaló köteles a Munkáltatót haladéktalanul tájékoztatni – a változást igazoló okmányok bemutatásával –a személyi adataiban (lakcím, név, stb.) bekövetkezett változásról.
	4. Jelen Szerződés időtartama alatt Munkavállaló mindenkor:
		1. köteles folyamatosan Munkáltató rendelkezésére állni és minden idejét, figyelmét és képességét munkaideje alatt a munkaviszonyával kapcsolatos feladatok teljesítésének szentelni;
		2. köteles Munkáltató képviselőjének összes jogszerű utasításának eleget tenni;
		3. Munkavállaló kötelezettséget vállal arra, hogy betartja a munkavédelmi és tűzvédelmi, egészségügyi, higiéniai rendelkezéseket, valamint a munkafegyelemre vonatkozó egyéb szabályokat.
	5. Munkavállaló és a Munkáltató megállapodnak, hogy a Munkáltató a Munkavállaló által megjelölt időpontokban adja ki a Munkavállaló éves szabadságát.
	6. Munkavállaló a Munkáltató előzetes hozzájárulása nélkül harmadik személytől díjazást a munkaviszonyban végzett tevékenységére tekintettel nem fogadhat el, vagy nem köthet ki.
1. **Munkabér**

A Munkáltató és Munkavállaló megállapodnak abban, hogy a Munkavállaló alapbére **………………** **Ft/hó.**

1. **Munkaidő**
	1. Munkavállaló **hétfőtől-péntekig** munkaidőben kerül foglalkoztatásra.
	2. Munkavállaló munkaideje napi **…. óra**, átlagosan heti **……** óra.
	3. Munkavállaló és Munkáltató megállapodnak, hogy a Munkáltató a jogszabályi kereteken belül ossza be a munkaközi szünete(ke)t és az időtartamát ő állapítja meg.
2. **Munkavégzés helye**

Munkavállaló munkavégzési helye: …………………………………………..

1. **Munkáltatói jogok gyakorlása**

A Munkavállaló felett a munkáltatói jogkör gyakorlására a vezérigazgató jogosult, de az utasítási és az ellenőrzési jog gyakorlását az általa meghatalmazott a személyt is megilletheti.

1. **Versenytilalom és összeférhetetlenség**
	1. Munkavállaló vállalja, hogy jelen Szerződés időtartama alatt nem dolgozik Munkáltató szállítóinak, versenytársainak és vevőinek. A Munkavállaló számára a munkaviszony fennállása alatt nem megengedett – kivéve a Munkáltató előzetes írásbeli hozzájárulása esetén – a munkavállaló munkaköri leírása szerinti, vagy ahhoz hasonló tevékenységet végezni, más hasonló tevékenységet folytató egységben.
	2. Munkavállaló kötelezi magát a titoktartásra. A Munkáltatónál fennálló munkaviszony ideje alatt, sem azt követően nem fog senkinek a tudomására hozni semmilyen, a Munkáltató, vagy a Munkáltatóval kapcsolatban álló társaság tevékenységére vagy ügyeire, a Munkáltatóval üzleti kapcsolatban álló személyre vonatkozó olyan bizalmas információt, amely a munkaviszony ideje alatt, a munkaviszonyával összefüggésben jut a tudomására, kivéve, ha ezt jogszabály kötelező jelleggel előírja.
	3. Munkavállaló vállalja, hogy legkésőbb a munkaviszonya megszűnésekor azonnal visszaszolgáltat a Munkáltatónak a rendelkezésére álló minden írott, elekronikus és leíró jellegű anyagot, korlátozás nélkül, amelyek a munkaviszony fennállása alatt, azzal összefüggésben keletkeztek.
2. **Kártérítési felelősség és annak mértéke**
	1. Munkavállaló a munkaviszonyból származó kötelezettségének megszegésével okozott kárt köteles megtéríteni, ha nem úgy járt el, ahogy az adott helyzetben általában elvárható. A Munka Törvénykönyvének 179. § (3) bekezdés alapján a kártérítés mértéke nem haladhatja meg a Munkavállaló négyhavi távolléti díjának összegét. Nem kell megtéríteni azt a kárt, amelynek bekövetkezése a károkozás idején nem volt előrelátható, vagy amelyet a munkáltató vétkes magatartása okozott, vagy amely abból származott, hogy a munkáltató kárenyhítési kötelezettségének nem tett eleget.
	2. Szándékos károkozás esetén a Munkavállaló a teljes kárt köteles megtéríteni.
	3. Munkavállaló a vétkességre tekintet nélkül, teljes anyagi felelősséggel tartozik a visszaszolgáltatási vagy elszámolási kötelezettséggel átvett olyan dolgokban bekövetkezett hiányért, amelyeket állandóan őrizetben tart, használ vagy kezel. Ha a megőrzésre átadott dologban megrongálódása folytán keletkezett kár, a Munkavállaló mentesül a felelősség alól, ha bizonyítja, úgy járt el, ahogy az adott helyzetben általában elvárható. A pénztáros, pénzkezelő vagy értékkezelő Munkavállalót átvételi jegyzék vagy elismervény nélkül is terheli a felelősség az általa kezelt pénz, értékpapír és egyéb értéktárgy tekintetében.
3. **Általános feltételek**
	1. Munkavállaló köteles betartani Munkáltató minden szabályzatát, tiltó rendelkezését és egyéb munkahelyi előírását, valamint a munkafegyelemre vonatkozó szabályokat. Munkavállaló kijelenti, hogy jelen szerződés aláírását megelőzően megismerkedett Munkáltató szabályzataival és előírásaival. Jelen munkaszerződés elválaszthatatlan részét képezik az alábbiak. A munkavállaló aláírásával igazolja, hogy az abban foglaltakat tudomásul vette, betartja.
* Tájékoztató az új belépők munkaviszonyának létesítéséhez a 2012. évi I. törvény a Munka Törvénykönyve 46. § alapján
* Átvételi elismervény
	1. Munkavállaló tudomásul veszi, hogy munkaviszonyával összefüggő személyes adatait a Munkáltató őrzi, és Munkáltató megbízottjainak, a társadalombiztosítási szervnek és adóhatóságnak akkor adja ki, amennyiben törvény azt előírja, valamint üzleti követelmények azt megkívánják.
	2. Jelen szerződés bármely módosítása csak akkor érvényes, ha azt írásba foglalták.
	3. Jelen szerződésben nem szabályozott kérdésekben az 2012. évi I. törvény a Munka Törvénykönyve előírásai irányadóak.
	4. Munkavállaló kijelenti, hogy Munkáltató a 2012. évi I. törvény a Munka Törvénykönyve előírásai 46. § szerinti tájékoztatást részére átadta.

A fentiek tanúsításául szerződő felek jelen Szerződést saját kezűleg aláírták.

Budapest, …………………………

 /Munkavállaló/ /Munkáltató/